**FISA MASURII M 4.4**

**Denumirea masurii:** **Dezvoltarea unor UAT-uri viabile prin inovare sociala in teritoriul GAL**

**CODUL Masurii: M 4.4**

**Masura / DI: M 4.4 / 6B**

**Tipul masurii: X INVESTITII**

**SERVICII**

□SPRIJIN FORFETAR

**1.Descrierea generala a masurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

Analiza SWOT realizata in cuprinsul Capitolului III ofera o privire de ansamblu asupra situatiei existente in prezent la nivel de infrastructura, servicii si calitatea vietii in teritoriul GAL Stefan cel Mare, fapt ce determina iminenta existentei unor decalaje in raport cu zonele urbane. Prin intermediul masurii 4.4 se urmareste dezvoltarea infrastructurii rurale, a serviciilor de baza si protejarea patrimoniului cultural local. La nivelul comunitatilor dezavantajate exista numeroase probleme de asigurare a unui trai decent, in conditiile unei rate reduse de participare pe piata muncii, un nivel educational scazut si acces deficitar la servicii de baza si conditii decente de locuit. Se inregistreaza totodata tendinte care inregistreaza agravarea situatiei, prin adancirea saraciei in mediul rural — ceea ce indica o eficienta redusa a masurilor implementate pana acum, cand proiectele de infrastructura nu au fost insotite de proiecte care sa vizeze masuri complementare inovative sociale. In aceste conditii, utilizarea unor abordari integrate in solutionarea problemelor cu care se confrunta aceste comunitati este absolut necesara.

Valoarea incontestabila a teritoriul GAL rezida in diversitatea, in resursele naturale si uma­ne existente, elemente cu o deosebita importanta din punct de vedere economic, social. Investitiile in patrimoniul local si in asezamintele culturale / monahale vor avea impact pozitiv asupra conservarii si promovarii specificului local si pot contribui la dezvoltarea economica, inclusiv a turismului rural. Astfel, aceasta masura propusa vine sa incurajeze dezvoltarea infrastructurii de baza si a serviciilor in zonele rurale, conservarea mostenirii rurale si a traditiilor locale, reducerea gradului de saracie si a riscului de excluziune sociala.

Masura planificata va contribui, in principal, la indeplinirea obiectivului-tinta, acela de reducere a numarului persoanelor expuse riscului de saracie si excluziune sociala. De aceea, masura se diferentiaza de masurile similare existente in POCU 2014 - 2020 propunand criterii de selectie care sa sprijine intiativele societatii civile, autoritatilor locale si intreprinderilor sociale din teritoriu de a rezolva problemele sociale prin solutii locale identificate la nivel de teritoriu, prin reteaua de proiecte finantate in cadrul acestei masuri si transformarii acestora in locatii de referinta pentru teritoriul GAL si includerii acestora in circuitele educationale si sociale din teritoriul GAL. De asemena, masura va stimula beneficiarii acesteia prin includerea tuturor proiectelor finantate in cataloage de prezentare sau alte forme de promovare fizica sau in mediul online.

**Obiectiv de dezvoltare rurala:** Obtinerea unei dezvoltari teritoriale echilibrate a economiilor si comunitatilor rurale, inclusiv crearea si mentinerea de locuri de munca.

**Obiective specifice ale masurii:** Reducerea saraciei si imbunatatirea calitatii vietii, Conservarea mostenirii culturale, Imbunatatirea conditiilor de viata a locuitorilor prin dezvoltarea spatiilor publice locale, Cresterea numarului de locuitori din teritoriul GAL care beneficiaza de servicii imbunatatite.

**Masura contribuie la prioritatea prevazuta la art. 5, Reg. (UE) nr. 1305/20131: P6** — Promovarea incluziunii sociale, a reducerii saraciei si a dezvoltarii economice in zonele rurale

**Masura corespunde obiectivelor** **art.** **20** **din Reg. (UE) nr. 1305/2013.**

**Masura contribuie la Domeniul de interventie:** 6B. Incurajarea dezvoltarii locale in zonele rurale (*Art. 5, al. 6, lit. b din Reg. (UE) nr. 1305/2013*).

**Masura contribuie la obiectivele transversale ale Reg. (UE) nr. 1305/2013:**  mediu, clima si inovare in conformitate cu art. 5, Reg. (UE) nr. 1305/2013).

**Complementaritatea cu alte masuri din SDL**: M2.1 / 2A, 2.3 / 2B.

**Sinergia cu alte masuri din SDL:** M 4.1, M 4.2, M 4.5, M 4.3 (DI: 6B, 6A)

**2. Valoarea adaugata a masurii**

Proiectele depuse pe aceasta masura vor avea in vedere rezolvarea problemelor identificate in analiza SWOT la nivelul GAL Stefan cel Mare, vor imbunatati, in final, conditiile de trai si vor crea cadrul ideal pentru cresterea nivelului de trai al celor care locuiesc in acest teritoriu. Valoarea adaugata se va traduce prin utilizarea punctelor tari si a oportunitatilor identificate in analiza SWOT in vederea diminuarii sau chiar eliminarii efectelor punctelor slabe / amenintarilor — patrimoniul arhitectural si cultural (bisericile si siturile arheologice) este in stare de degradare si nu este valorificat, nivelul redus de educatie, rata mare a abandonului scolar, infrastructura rutiera slab dezvoltata, infrastructura medicala deficitara, infrastructura educationala de proasta calitate, existenta in zona a unei abundente de deseuri zootehnice, riscul excluderii sociale a locuitorilor din zona din cauza nivelului redus de educatie al acestora s.a. Inovarea sociala are o importanta deosebita, mai ales in contextul initiativelor din domeniul incluziunii sociale si a combaterii saraciei, avand in vedere faptul ca acestea vizeaza cu prioritate comunitatile marginalizate aflate in risc de saracie si excluziune sociala.

In cadrul acestei masuri se vor avea in vedere si actiuni inovative sociale. In Ghidul masurii se va preciza ca toate proiectele sa tina cont de specificul local si de nevoile identificate si transpuse in SDL.

**3. Trimiterea la alte acte legislative**

* R(UE) nr. 1303/2013;
* R (UE) nr. 480/2014 de completare a R (UE) nr. 1303/2013;
* R (UE) nr. 808/2014 de stabilire a normelor de aplicare a R (UE) Nr. 1305/2013;
* Legea nr. 1/2011 a educatiei nationale, cu modificarile si completarile ulterioare;
* Hotararea Guvernului nr. 866/2008 privind aprobarea nomenclatoarelor calificarilor profesionale pentru care se asigura pregatirea din invatamantul preuniversitar precum si durata de scolarizare;
* Legea nr. 215/2001 a administratiei publice locale - republicata, cu modificarile si completarile ulterioare;
* Legea nr. 1/2011a educatieinationale, cu modificarile si completarile ulterioare;
* Hotararea Guvernului nr. 866/2008 privind aprobarea nomenclatoarelor calificarilor profesionale pentru care se asigura pregatirea din invatamantul preuniversitar precum si durata de scolarizare;
* Legea nr. 263/2007 privind infiintarea, organizarea si functionarea creselor;
* Legea nr. 215/2001 a administratiei publice locale - republicata, cu modificarile si completarile ulterioare;
* Legea nr. 215/2001 a administratiei publice locale - republicata, cu modificarile si completarile ulterioare;
* Legea nr. 422/2001 privind protejarea monumentelor istorice, cu modificarile si completarile ulterioare;
* Legea nr 489/2006 privind libertatea religiei si regimul general al cultelor – republicata, cu modificarile si completarile ulterioare;
* Hoararea Guvernului nr. 26/2000 cu privire la asociatii si fundatii, cu modificarile si completarile ulterioare;
* Ordinul nr. 2260 din 18 aprilie 2008 privind aprobarea Normelor metodologice de clasare si inventariere a monumentelor istorice, cu modificarile si completarile ulterioare;
* Legea nr. 143/2007 privind infiintarea, organizarea si desfasurarea activitatii asezamintelor culturale, cu modificarile si completarile ulterioare.

**4. Beneficiari directi/indirecti (grup tinta)**

**Beneficiari directi:**

* Autoritatile publice locale cu responsabilitati in domeniu;
* ONG-uri cu expertiza relevanta pentru actiunile selectate;
* Comunele, orașele si asociatiile acestora conform legislatiei nationale in vigoare din teritoriul GAL Ștefan cel Mare;
* Unitati de cult conform legislatiei in vigoare;
* Persoane fizice autorizate/societati comerciale care detin in administrare obiective de patrimoniu cultural de utilitate publica, de clasa B.

**Beneficiari indirecti:**

* Populatia care beneficiaza de servicii imbunatatite.

**5. Tip de sprijin**

Rambursarea costurilor eligibile suportate si platite efectiv.

Plăți în avans cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului in conformitate cu art. 45(4) si art. 63 ale Reg. (UE) nr. 1305/2013

**6. Tipuri de actiuni eligibile si neeligibile**

**Actiuni eligibile pentru componenta de investitii:**

* imbunatatirea confortului si sigurantei publice prin infiintarea/ modernizarea/ extinderea retelelor de iluminat public si/sau instalarea sistemelor de supraveghere;
* infiintarea/ dezvoltarea/ dotarea infrastructurii de valorificare a produselor locale, piete locale;
* investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente;
* Infiintarea, amenajarea spatiilor publice de recreere pentru populatia rurala (parcuri, spatii de joaca pentru copii, terenuri de sport etc);
* Renovarea cladirilor publice si amenajarea de parcari, piete, spatii pentru organizarea de targuri etc.);
* Achizitionarea de utilaje si echipamente pentru dotarea serviciilor publice locale (de deszapezire, intretinere spatii verzi etc.)
* Extinderea si modernizarea (inclusiv dotarea) institutiilor de invatamant secundar superior, filiera tehnologica cu profil resurse naturale si protectia mediului si a scolilor profesionale in domeniul agricol;
* Restaurarea, conservarea si dotarea cladirilor / monumentelor din patrimoniul cultural imobil de interes local de clasa B;
* Investitii orientate spre transferul activitatilor si transformarea cladirilor sau a altor instalatii aflate in interiorul sau in apropierea asezarilor rurale, in scopul imbunatatirii calitatii vietii sau al cresterii performantei de mediu a asezarii respective;
* Sprijin pentru investitii in crearea, imbunatatirea si extinderea tuturor tipurilor de infrastructuri la scara mica, inclusiv investitii in domeniul energiei din surse regenerabile si al economisirii energiei;
* Constructia, extinderea si / sau modernizarea retelei de drumuri de interes local;
* Restaurarea, conservarea si /sau dotarea asezamintelor monahale de clasa B;
* Modernizarea, renovarea si/sau dotarea caminelor culturale.

**Actiuni neeligibile:**

* cheltuielile neeligibile generale conform prevederilor din Cap. 8.1 din PNDR

**7. Conditii de eligibilitate**

* Solicitantul trebuie sa se incadreze in categoria beneficiarilor eligibili;
* Solicitantul trebuie sa nu fie in insolventa sau incapacitate de plata;
* Investitia trebuie sa se incadreze in cel putin unul din tipurile de sprijin prevazute prin masura;
* Solicitantul trebuie sa se angajeze sa asigure intretinerea/mentenanta investitiei pe o perioada de minim 5 ani de la ultima plata;
* Investitia trebuie sa demonstreze oportunitatea si necesitatea socio-economica prin intermediul Studiului de fezabilitate/Documentația de Avizare a Lucrărilor de Intervenții;
* Investitia sa se realizeze in teritoriul GAL Stefan cel Mare;
* Investitia trebuie sa fie in corelare cu orice strategie de dezvoltare nationala / regionala / judeteana / locala aprobata, corespunzatoare domeniului de investitii;
* Investitia trebuie sa respecte Planul Urbanistic General.

**8. Criterii de selectie**

* + Proiecte realizate in parteneriat;
  + Proiecte cu impact micro-regional;
  + Proiecte care deservesc o populatie cat mai mare;
  + Exploatarea resurselor de energie regenerabila;
  + Proiectul contine componente inovative social sau de protectia mediului;
  + Gradul de saracie a zonei in care va fi implementat proiectul.

**9. Sume (aplicabile) si rata sprijinului**

Sprijinul public nerambursabil minim al unui proiect este de 5000 euro. Suma maximă a unui proiect va fi stabilită prin corelare cu sumele rămase disponibile pe măsură, în conformitate cu documentele de accesare.

Intensitatea sprijinului public nerambursabil din totalul cheltuielilor eligibile este astfel:

- pentru operatiunile generatoare de venit 90%;

- pentru operatiunile generatoare de venit cu utilitate publica 100%;

- pentru operatiunile negeneratoare de venit 100%.

Sprijinul pentru proiectele generatoare de venit se va acorda conform R(UE) nr. 1407/2013 privind aplicarea articolelor 107 si 108 din Tratatul privind functionarea Uniunii Europene ajutoarelor de minimis, iar valoarea totala a ajutoarelor de minimis primite pe perioada a 3 ani fiscali de catre un beneficiar nu va depasi plafonul maxim al ajutorului public de 200.000 Euro/ beneficiar.

**10. Indicatori de monitorizare**

* Populatia neta care beneficiaza de servicii/infrastructuri imbunatatite;
* Numarul de autorități publice locale (UAT comuna si UAT oras) sprijinite;
* Numarul de proiecte ce au componente inovative social sau de protectie a mediului.